يا شيطان شعري انكطعت اخبارك
كبل جنك جحا كلسا تدك الباب
ما رايد شعر مر واخذ بسمارك
يا شيطان شعري الشاعر من يموت
يتعطل فرض والكون يتدارك
انا واثق عفتني وروح لا رديت
يوم فراك وجهك يوم المبارك
شجنيت من الشعر لو سجن لو طعنات
ساعة اصفى وية ربعي وعمر نتعارك
بس لحضات محتاجك قبل لتروح
اريد ارثي غني وروح اكطع ابحارك
يا صاحب غني الماعفتة حد الموت
وكتب اخر قصيدة من وهج نارك
جان القلم شضى والحبر نيران
الشهادة اكبر قصيدة تدوخ افكارك
فنك مثلة تكتب تكدر انت تموت
ضل دور اضعاف الكوم تبرالك
غني دور ورق مالكة وما تاناك
كتبها وصعد بيها وما نزل جارك
غني والفقرة ضلت بيهم شوصيت
غني وصيت من ياخذ بثارك
غني كلش غني بس بعدة بالايجار
غني ياهو الشريف اليدفع ايجارك
يا اكبر حرامي بكت كومة كلوب
رجع كلوبنا وبالموت نتشارك
==========
القصيدة الاخيرة للشاعر الشهيد
رحيم المالكي